Microsoft 3D Movie Maker lader dig lave dine egne film. På velkomstskærmen klikker du OK. Programmet fortæller herefter, hvad der skal gøres. 

Start med at klikke på landskabs-ikonet øverst til venstre og derefter på billedet, der forestiller en forretning. Nu kan du ændre kameraets placering ved at klikke på kameraet. Vælg en af de tre muligheder. 

Nu er det blevet tid til at tilføje skuespillere og rekvisitter. Klik på teksten Actors & Props, og vælg enten Actors for skue- spillere eller Props for rekvi- sitter. 

Når du har valgt en af delene, dukker fx skuespilleren op på scenen. Med musen kan du bevæge ham, og når du klikker, sætter du ham fast. 

Nu kan du sætte ham til at bevæge sig. Klik på ikonet med manden, der bevæger sig, og på skue- spilleren. Vælg den bevægelse, du vil have, fra den menu, der dukker op. Klik OK, og klik og hold på figuren. Nu kan du trække ham rundt og bestemme, hvor han skal falde, danse eller gå.

I afsnittet Sounds kan du tilknytte lyde til din film, og under Words laver du rulletekster.

Nederst på skærmen ser du en grøn pil. Klik på den for at se din film.
Er der noget, du vil ændre, kan du bruge den blå skydeknap for at spole tilbage og lave en ny bevægelse.

Du forlader programmet ved at klikke på Exit-knappen nederst i højre hjørne af skærmen. Klik derefter "Quit 3D Movie Maker" og "Get Rid of the Changes".

3D Movie Maker kører kun under Windows 95.

Systemkrav
486 CPU
8 MB ram
4 MB diskplads

Afinstallation
Vælg "KontrolPanel", "Tilføj/Fjern programmer", find "3D Movie Maker Trial Version" i listen, og tryk på knappen "Tilføj/Fjern". Det vil fjerne 3D Movie Maker fra din computer.